open-index/open-wikipedia-markdown huggingface dataset:
Ίδρυμα Wikimedia

Το **Ίδρυμα Wikimedia** (*Wikimedia Foundation Inc.*) είναι ο μητρικός οργανισμός των εγχειρημάτων Βικιπαίδεια, Βικιλεξικό, Βικιφθέγματα, Βικιβιβλία, Βικιθήκη, Wikimedia Commons (Κοινά), Βικιείδη, Βικινέα, Βικιδεδομένα, Βικιεπιστήμιο και Βικιταξίδια. Είναι μη κερδοσκοπικός οργανισμός με έδρα το Σαν Φρανσίσκο στην Καλιφόρνια των ΗΠΑ. Η ύπαρξή του ανακοινώθηκε από τον γενικό διευθυντή της Wikia και ιδρυτή της Wikipedia Τζίμι Γουέιλς, στις 20 Ιουνίου 2003.

Σκοπός του Ιδρύματος Wikimedia είναι να αναπτύξει και να διατηρήσει εγχειρήματα βασισμένα σε wiki, με ανοικτό περιεχόμενο, και να προσφέρει δωρεάν το πλήρες περιεχόμενο αυτών των εγχειρημάτων στο κοινό. Εκτός από την ήδη ανεπτυγμένη πολύγλωσση γενική εγκυκλοπαίδεια Wikipedia, το ίδρυμα διατηρεί ένα πολύγλωσσο λεξικό με το όνομα Wiktionary, μια εγκυκλοπαίδεια αποφθεγμάτων με το όνομα Wikiquote, μια βιβλιοθήκη έγγραφων πηγών κάθε γλώσσας με το όνομα Wikisource, και μια συλλογή ηλεκτρονικών βιβλίων για σπουδαστές (όπως εγχειρίδια και σχολιασμένα βιβλία ελεύθερων δικαιωμάτων) με το όνομα Wikibooks. Το Wikijunior είναι ένας υποτομέας του Wikibooks για παιδιά και εφήβους.

Η συνεχόμενη επέκταση του καθενός από τα εγχειρήματα του Wikimedia εξαρτάται κυρίως από δωρεές αλλά το Ίδρυμα Wikimedia προσπαθεί να αυξήσει τα έσοδά του βρίσκοντας εναλλακτικούς τρόπους χρηματοδότησης όπως επιδόματα και χορηγίες.

## Εγχειρήματα

## Τοπικά παραρτήματα
thumb|right|250px|Wikimedia (Σαν Φρανσίσκο)
Για την συνέχεια της επιτυχίας σε οργανωτικό επίπεδο, το Wikimedia δημιουργεί ένα διεθνές δίκτυο συνδεδεμένων οργανισμών. Επί του παρόντος υπάρχουν παραρτήματα του Wikimedia σε 37 χώρες (συν 2 παραρτήματα στις ΗΠΑ), αριθμώντας συνολικά τα 39. Τα τοπικά παραρτήματα είναι αυτόνομοι οργανισμοί που μοιράζονται τους στόχους του Ιδρύματος Wikimedia και τους υποστηρίζουν σε μια συγκεκριμένη γεωγραφική περιοχή. Υποστηρίζουν το Ίδρυμα Wikimedia, την κοινότητα Wikimedia και τα εγχειρήματα του Wikimedia με διάφορους τρόπους - συλλέγοντας δωρεές, οργανώνοντας τοπικές εκδηλώσεις και εγχειρήματα και διαδίδοντας το Wikimedia και τον Ελεύθερο Πολιτισμό. Επίσης παρέχουν στην κοινότητα εθελοντών και πιθανούς συνεργάτες και υποστηρικτές ένα σημείο επαφής ικανό να ανταποκριθεί σε συγκεκριμένες τοπικές ανάγκες. Τα τοπικά παραρτήματα είναι αυτόνομοι οργανισμοί χωρίς νομικό έλεγχο ή ευθύνη για τους ιστοτόπους του Ιδρύματος Wikimedia και αντιστρόφως.

thumb|350px|Παγκόσμιος χάρτης όπου σημειώνονται με μπλε οι χώρες στις οποίες υπάρχουν τοπικά παραρτήματα.

## Δείτε ακόμα
*Σχετική σελίδα για τα παραρτήματα στο Meta

## Παραπομπές


## Εξωτερικοί σύνδεσμοι
* 

Εργα του Wikimedia
Κατηγορία:Μη κερδοσκοπικοί οργανισμοί
Κατάλογος βασιλέων της Ελλάδας

μικρογραφία|235x235εσ|Το βασιλικό οικόσημο της Ελλάδας υπό τη δυναστεία των Γκλύξμπουργκ, που δημιουργήθηκε μετά την παλινόρθωση του Βασιλιά Γεωργίου Β΄ στο θρόνο το 1935

Αυτή είναι μια λίστα των βασιλέων του σύγχρονου έθνους-κράτους στην Ελλάδα. Ο μόνος που κατείχε τον τίτλο «*Βασιλεύς της Ελλάδος*» ήταν ο Όθων Α΄. Ο διάδοχός του, Γεώργιος Α΄, κατείχε τον τίτλο «*Βασιλεύς των Ελλήνων*», όπως και όλοι οι διάδοχοί του.

Ο Οίκος του Βίττελσμπαχ κατείχε τον ελληνικό θρόνο μεταξύ του 1832 και του 1862, όταν πέρασε πλέον στον Οίκο του Γκλύξμπουργκ.

Η μοναρχία είχε καταργηθεί με δημοψήφισμα του 1924 κατά τη διάρκεια της Β΄ Ελληνικής Δημοκρατίας (1924–1935). Η μοναρχία καταργήθηκε οριστικά την 1η Ιουνίου 1973, κατά τη διάρκεια της στρατιωτικής δικτατορίας, η οποία διοργάνωσε το δημοψήφισμα του 1973 για την έγκριση του νέου καθεστώτος. Μετά την πτώση της Δικτατορίας, η κατάργηση επικυρώθηκε με τη διεξαγωγή του δημοψηφίσματος του 1974 για το πολίτευμα μέσα σε συνθήκες δημοκρατικής νομιμότητας.

## Κατάλογος των βασιλέων
### Βασιλεύς της Ελλάδος

### Βασιλεύς των Ελλήνων

#### [[Β΄ Ελληνική Δημοκρατία|Δεύτερη Ελληνική Δημοκρατία]] (1924–1935)

## Χρονολογία των βασιλέων της Ελλάδος

ImageSize = width:1000 height:auto barincrement:25
PlotArea  = top:10 bottom:30 right:130 left:20
AlignBars = justify

DateFormat = yyyy
Period     = from:1832 till:1973
TimeAxis   = orientation:horizontal
ScaleMajor = unit:year increment:10  start:1832
ScaleMinor = unit:year increment:10  start:1832

Colors     =
  id:canvas value:rgb(1,1,1)
  id:eon    value:Blue
  id:w      value:green
  id:rg     value:orange
  id:g      value:rgb(0.75,0.25,0)
  id:rp     value:rgb(0.5,0.5,0)
  
Backgroundcolors = canvas:canvas

BarData =
  barset:Rulers
  bar:eon

PlotData=
  align:center textcolor:black fontsize:8 mark:(line,black) width:25 shift:(0,-5)
  bar:eon color:eon

  from: start till: 1862 color:w text:Βίττελσμπαχ
  from: 1862 till: 1863 color:rg text:Αντιβασιλεία
  from: 1863 till: 1924 color:g text:Γκλύξμπουργκ
  from: 1924 till: 1935 color:rp text:Δημοκρατία
  from: 1935 till: end color:g text:Γκλύξμπουργκ

  width:5 align:left fontsize:S shift:(5,-4) anchor:till
  barset:Rulers

  from: start till: 1862 color:w text:"Όθων"
  from: 1863 till: 1913 color:g text:"Γεώργιος Α΄"
  from: 1913 till: 1917 color:g text:"Κωνσταντίνος Α΄"
  from: 1917 till: 1920 color:g text:"Αλέξανδρος"
  from: 1920 till: 1922 color:g text:"Κωνσταντίνος Α΄"
  from: 1922 till: 1924 color:g text:"Γεώργιος Β΄"
  from: 1935 till: 1947 color:g text:"Γεώργιος Β΄"
  from: 1947 till: 1964 color:g text:"Παύλος"
  from: 1964 till: end color:g text:"Κωνσταντίνος Β΄"
  barset:skip


## Δείτε επίσης
* Κατάλογος αντιβασιλέων της Ελλάδας
* Κατάλογος βασιλικών συζύγων της Ελλάδας
* Ελληνική βασιλική οικογένεια
* Μοναρχία της Ελλάδας
* Κατάλογος αρχηγών κράτους της Ελλάδας

*
Βασιλείς της Ελλάδας
Ελλάδα
Πανάκεια

Η **Πανάκεια** ήταν ανθρωπόμορφη δευτερεύουσα θεότητα της ελληνικής μυθολογίας, συνυφασμένη με την έννοια της θεραπείας (ή βοτανοθεραπείας) επί πάσας νόσου. Φέρεται ως κόρη του Ασκληπιού και της Ηπιόνης αδελφή της θεάς Υγιείας, της Ιασούς, του Μαχάωνα και του Ποδαλείριου, Ιατρών του Τρωικού Πολέμου κατά τον Όμηρο. Λατρευόταν κυρίως στον Ωρωπό Αττικής, στην Κάλυμνο, στην Κω κ.α.. Η μορφή της παρίσταται και στο Ασκληπιείο Αθηνών. Επειδή θεωρείτο ως θεά ικανή να θεραπεύει κάθε νόσο, το όνομά της διαδόθηκε γρήγορα σε όλες τις ελληνικές πόλεις, ειδικότερα σε φάρμακα ικανά να θεραπεύουν αν όχι όλες τις νόσους τουλάχιστον τις περισσότερες από αυτές.

Ακόμη και σήμερα, κάθε ιδεατό φάρμακο, για το οποίο επικρατεί η αντίληψη ότι θεραπεύει κάθε νόσο σωματική, οργανική ή ψυχική, ονομάζεται πανάκεια. Η πίστη στην ύπαρξη τέτοιων φαρμάκων οφείλεται στην πανάρχαια ανθρώπινη έφεση της αναζήτησης ενός μόνου φαρμάκου που να θεραπεύει τα πάντα. Η αντίληψη αυτή συνεχίζει να εφαρμόζεται από πρακτικούς γιατρούς, όπου μέσω της υποβολής δημιουργεί επί το πλείστον ψευδείς εντυπώσεις, ακόμη και θύματα. Μέχρι σήμερα ούτε η εμπειρία ούτε η επιστήμη έχει φθάσει στο επίτευγμα της πανάκειας. Ως πανάκειες δεν πρέπει να νοούνται κάποια γενικά φάρμακα όπως τα συμπτωματικά (π.χ. η ασπιρίνη) ή τα αντιβιοτικά ευρέος φάσματος.

Συνεκδοχικά πανάκεια καλείται και κάθε προσωρινή λύση ή λήψη μέτρων επί πολλαπλών προβλημάτων.

Επίσης πανάκεια ονομάζεται είδος βοτάνου. Κατά τον λεξικογράφο Ησύχιο «την πόα ταύτην και πάνακα και πανάκην προσαγορεύουσι», ενώ με το όνομα πάνακες φέρονται διάφορα βότανα όντως θεραπευτικά μεταξύ των οποίων ο οποπάναξ για επούλωση πληγών και ως αντιϊοβολικό (κατά δηγμάτων φιδιών) καθώς και τέσσερα που αριθμεί ο αριστοτελικός Θεόφραστος: το ασκληπιείο, το ηράκλειο (οποπάναξ ο ανατολικός), ο οποπάναξ ο συριακός και το χειρώνιο (γνωστό ως ηλιάνθεμο).

## Δείτε επίσης
* Ο αστεροειδής 2878 Πανάκεια (2878 Panacea), που ανακαλύφθηκε το 1980, πήρε το όνομά του από τη θεότητα αυτή.

## Παραπομπές


## Εξωτερικοί σύνδεσμοι
* 

Πανακ
Ποδοσφαιρικός Σύλλογος Αγγλικής Παροικίας Πάτρας

Ο **Ποδοσφαιρικός Σύλλογος Αγγλικής Παροικίας Πάτρας** ιδρύθηκε το 1921 από νεαρούς Άγγλους που ζούσαν στην Πάτρα. 

Για γήπεδο χρησιμοποιούσε ένα οικόπεδο στην περιοχή του σημερινής συνοικίας του Σκαγιοπουλείου, που τότε ήταν εξοχή. Λόγω έλλειψης αντίπαλου σωματείου στην αρχή αγωνιζόταν με τα πληρώματα πολεμικών και εμπορικών ξένων πλοίων, κυρίως αγγλικών, που έπιαναν στο λιμάνι της πόλης. Το 1922 όταν ο Παναχαϊκός Γ.Σ. επανίδρυσε το ποδοσφαιρικό του τμήμα έγιναν πολλοί αγώνες μεταξύ των δύο ομάδων. Το 1922 έδωσαν έναν αγώνα υπέρ του ταμείου αποκατάστασης προσφύγων με εισιτήριο 2,50 δρχ., στον οποίο νικητής αναδείχτηκε ο Παναχαϊκός με σκορ 3-2. Το 1924 το σωματείο λόγω ίδρυσης πολλών πλέον σωματείων στα οποία προσχώρησαν οι παίκτες του, διαλύθηκε.

## Πηγές
* *Η Πάτρα στις αρχές του 20ου αιώνα. Μέσα από γυάλινες φωτογραφικές πλάκες – ανέκδοτο υλικό*, Εκδόσεις TYPORAMA. ISBN 960-7620-14-3.
* *Η Πάτρα στις αρχές του 20ου αιώνα. Μέσα από την οικογενειακή συλλογή – λεύκωμα της Edith W. Morphy*, Εκδόσεις TYPORAMA. ISBN 960-7620-20-8. 
* Νίκος Ε. Πολίτης, *Πατραϊκός Αθλητισμός*, Β΄ Τόμος, *Από την εποχή του Τόφαλου έως την ίδρυση της Παναχαϊκής*, Πάτρα: Αχαϊκές Εκδόσεις, 1997, ISBN 960-7164-92-x 
* Νίκος E. Πολίτης, *Πατραϊκός Αθλητισμός*, Α΄ Τόμος, *Η πρώτη δεκαετία 1891-1900*, Πάτρα: Αχαικές Εκδόσεις, 1994, ISBN 960-7164-91-1 

Κατηγορία:Αθλητικοί σύλλογοι Αχαΐας
Κατηγορία:Ιδρύσεις αθλητικών συλλόγων το 1921
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1921
Παμφυλία

μικρογραφία|280px|δεξιά|Ιστορικός χάρτης της Μ. Ασίας

**Παμφυλία** ονομαζόταν αρχαία παραθαλάσσια χώρα στη Μικρά Ασία, που πήρε το όνομά της από την ομώνυμη θεότητα.

Εκτεινόταν ως στενή λωρίδα στα νότια παράλια «εν είδει» τόξου κατά μήκος του Παμφυλίου Κόλπου (ή κόλπου της Αττάλειας) μεταξύ Λυκίας προς Δυτικά και Κιλικίας προς Ανατολικά, συνορεύουσα προς Βόρεια με τη Πισιδία. Οι κάτοικοί της ήταν κράμα φυλών γι΄ αυτό ακριβώς και ονομάζονταν στην αρχή Πάμφυλοι και αργότερα μετονομάσθηκαν σε Παμφύλιοι. Εκτός των γηγενών (Πελασγικής καταγωγής) κατοίκων και των Κιλίκων υπήρχαν παλαιότατα μεν και σποραδικοί άποικοι εκ του Ελλαδικού χώρου ενώ αργότερα απαντώνται οργανωμένες ελληνικές αποικίες.

Η παράδοση μνημονεύει ως αρχηγό των πρώτων Ελλήνων αποίκων στη Παμφυλία τον «Μόψον» που εγκαταστάθηκε εκεί αμέσως μετά την από τον Τρωικό Πόλεμο επάνοδό του και εξ αυτού η χώρα καλούταν αρχικά «Μοψοπία». Απετέλεσε τμήμα διαδοχικώς και κατά σειρά των κρατών: της Περσίας, της Μακεδονίας, της Συρίας και της Περγάμου που με τη θέληση του Αττάλου Γ' περιήλθε το 130 π.Χ. με το Βασίλειο της Περγάμου στη Ρωμαϊκή αυτοκρατορία ως ρωμαϊκή επαρχία. Αργότερα επί Κλαύδιου η επαρχία της Παμφυλίας ενώθηκε με την Λυκία, και μετέπειτα ο Γάλβας την απέσπασε από την Λυκία και τη προσάρτησε στη Γαλατία της Μικράς Ασίας.

## Παραπομπές
Η Παναγία των Παρισίων (βιβλίο)

μικρογραφία|Λεπτομέρεια του καμπαναριού της καθολικής Μητρόπολης της Παναγίας των Παρισίων
Η ***Παναγία των Παρισίων*** (γαλλικά: *Notre-Dame de Paris*) είναι ο τίτλος μυθιστορήματος του Βίκτωρος Ουγκώ, διαδραματιζόμενο την εποχή της Βασιλείας του Λουδοβίκου ΙΑ' (1461 – 1483) και με κέντρο δράσης τον ομώνυμο ναό.

## Υπόθεση
Η υπόθεση του μάλλον επικού αυτού δράματος παρά μυθιστορήματος παρουσιάζει ως ηρωίδα την τσιγγάνα Εσμεράλδα να χορεύει στο προαύλιο του ναού της "Παναγίας των Παρισίων" όταν προκαλεί την προσοχή του αρχιδιακόνου Κλαύδιου Φρολό, που φλεγόμενος από την επιθυμία να την κατακτήσει, προσπαθεί να την απαγάγει δια του κωδωνοκρούστη Καζιμόντο (σε ελληνική μετάφραση Κουασιμόδου), ενός τερατώδη κακάσχημου αλλά ρωμαλέου ανθρώπου. Η Εσμεράλδα κατορθώνει να αποφύγει την απαγωγή χάρις στην επέμβαση κάποιας ομάδας στρατιωτών υπό τον αξιωματικό Φοίβο Ντε Σατοπέρ, τον οποίο και συναντά λίγες μέρες μετά. Ο αρχηγός των τσιγγάνων σκοπεύει να κρεμάσει τον Φοίβο εκτός αν μία τσιγγάνα προσφερθεί να τον παντρευτεί, κάτι που κάνει η Εσμεράλδα, αλλά ο Φοίβος αρνείται. Κατόπιν όμως την ερωτεύεται. Αργότερα εμφανίζεται ο Αρχιδιάκονος που με μικρό εγχειρίδιο μαχαιρώνει το Φοίβο όταν τον βλέπει μαζί με την Εσμεράλδα και στη συνέχεια κατηγορεί ως φονιά την Εσμεράλδα. Αυτή προ του κινδύνου να θανατωθεί τελικά προτιμά το θάνατο παρά να παραδοθεί στις ορέξεις του ιερωμένου. Η Εσμεράλδα οδηγείται προ της πύλης του Ναού όπου τότε επεμβαίνει ο Κουασιμόδος, που και αυτός την αγαπά με πάθος, και καταφέρνει και την εισάγει στο εσωτερικό του Ναού. Ο Φρολό καταφέρνει να την πάρει ξανά, καθώς ο Κουασιμόδος ήταν απασχολημένος σε μια επίθεση από τους τσιγγάνους, που δεν καταλαβαίνει ότι ήρθαν για να σώσουν την Εσμεράλδα. Ο Φρολό της προσφέρει ξανά την επιλογή να γίνει δικιά του, αλλά εκείνη διαλέγει το θάνατο. Ο Φρολό την αφήνει στην Paquette la Chantefleurie, η οποία είχε χάσει το παιδί της και θεωρούσε ότι το απήγαγαν τσιγγάνοι, την κλείνει στο κάστρο. Εκεί ανακαλύπτει ότι η Εσμεράλδα είναι το χαμένο της παιδί. Δεν μπορεί να την προστατέψει, και οδηγείται στην κρεμάλα, ενώ ο Κουασιμόδος που γυρνώντας δεν την είχε βρει, τελικά τη βλέπει να πεθαίνει από το κωδονοστάσι, όπου και Φρολό παρακολουθούσε την εκτέλεση. Τον κατακρημνίζει ενώ θρηνεί το μόνο πρόσωπο που είχε αγαπήσει ποτέ του. Μετά χάνεται, και μόνο μετά από χρόνια όταν ανακαλύπτεται στο νεκροταφείο το μέρος που είχε ταφεί η Εσμεράλδα, βρήκαν το σκελετό του να αγκαλιάζει αυτόν της Εσμεράλδας.

## Παραπομπές


## Εξωτερικοί σύνδεσμοι

* Το πρωτότυπο γαλλικό κείμενο στη Βικιθήκη
* Αγγλική μετάφραση (Project Gutenberg)
* Θέματα και χαρακτήρες του έργου
* Ελληνική μετάφραση: eBook ελεύθερης διάθεσης

Κατηγορία:Μυθιστορήματα του Βίκτωρα Ουγκώ
Κατηγορία:Ιστορικά μυθιστορήματα
Κατηγορία:Μυθιστορήματα που έγιναν ταινίες
Κατηγορία:Μυθιστορήματα που έγιναν βιντεοπαιχνίδια
Οδομαντική

Η **Οδομαντική** (ή **Οδομαντίδα**) ήταν αρχαία φυλετική περιοχή (χώρα) της Μακεδονίας που όφειλε το όνομά της στη θρακική φυλή των Οδομάντων. Έως τις αρχές του 5ου π.Χ. αιώνα η περιοχή ονομαζόταν *Παιονία* και κατοικούνταν από τους Σιροπαίονες. Η Οδομαντική, της οποίας πρωτεύουσα ήταν η αρχαία πόλη των Σερρών (η Σίρις-Σίρρα), εκτεινόταν ανατολικά της Βισαλτίας, από την άλλη μεριά του ποταμού Στρυμόνα και της Κερκινίτιδας λίμνης και συγκεκριμένα στις πρώην επαρχίες Σερρών, Φυλλίδας (βόρειο τμήμα της) και Νευροκοπίου (Δράμας). Τα βόρεια σύνορά της, που τη χώριζαν από τη Σιντική, θα ορίζονταν από κάποιο ρέμα λίγο πιο πάνω από τη Σκοτούσσα, που μνημονεύεται ως πόλη της Οδομαντικής. Στα ανατολικά θα εκτεινόταν έως τον Νέστο ποταμό, ο οποίος αποτελούσε και το φυσικό σύνορο μεταξύ Μακεδονίας και Θράκης, και νότια έως τον Αγγίτη ποταμό, που όριζε τα σύνορά της με την Ηδωνίδα.

Κατά τη ρωμαϊκή (αυτοκρατορική) εποχή, παρατηρείται η λειτουργία πολλών μεταλλείων σιδήρου στην Οδομαντική και πιο συγκεκριμένα στους δυτικούς πρόποδες του Μενοίκιου όρους, όπως μαρτυρούν τα ίχνη (καμινεύματα) από μεταλλευτικές δραστηριότητες που έχουν εντοπιστεί σε διάφορες θέσεις. 

## Παραπομπές
Ηδωνίδα

[thumb|Κεφαλή του θεού Διονύσου, [Αρχαιολογικό Μουσείο Δράμας.]]
Η **Ηδωνίδα** (αρχαία ελληνικά: Ἠδωνίς, Ἠδωνίδα) ήταν «χώρα» της Αρχαίας Θράκης, επαρχία της Μακεδονίας αργότερα, που όφειλε το όνομά της στους αρχαίους κατοίκους της, τους Ηδωνούς. Εκτεινόταν επί της παραλίας ανατολικά της Βισαλτίας και νότια της Οδομαντικής, από τη λίμνη του Αχινού και τις εκβολές του Στρυμόνα μέχρι το Νέστο ποταμό (φυσικού ορίου μεταξύ Μακεδονίας και Θράκης). Περιελάμβανε δηλαδή το μεγαλύτερο τμήμα της ανατολικής Μακεδονίας ως μέρος του νομού Δράμας, του νομού Καβάλας καθώς και το νοτιοανατολικό τμήμα του νομού Σερρών. 

Μέσα στα όριά της βρισκόταν η πλούσια περιοχή του Παγγαίου, που τα μεταλλεία της είχε εκμεταλλευτεί ο Φίλιππος Β' μετά την κατάκτησή της. Στους πρόποδες του Παγγαίου, κατά μαρτυρία του Θουκυδίδη, ήταν επίσης εγκατεστημένοι Πίερες που, εκδιωχθέντες από την πατρίδα τους, έκτισαν εδώ την ομώνυμο της πιερικής Μεθώνης.

Μετά τη ρωμαϊκή κατάκτηση, από την Ηδωνίδα διερχόταν η Εγνατία οδός και με την ίδρυση της ρωμαϊκής αποικίας των Φιλίππων (το 42 π.Χ.) το μεγαλύτερο μέρος της Ηδωνίδας είχε συμπεριληφθεί στην επικράτειά της (territorium).
## Πόλεις
Σημαντικότερες πόλεις της Ηδωνίδας, εκτός της Μεθώνης, ήταν: η Πέργαμος, η Ηϊών (αργότερα το περίφημο επίνειο της Αμφίπολης), η Γαληψός αποικία των Θασίων, η Φάγρης, η Απολλωνία, η Οισύμη επίσης αποικία των Θασίων, οι Ίχνες, οι Εννέα οδοί επί των οποίων οι Αθηναίοι έκτισαν την Αμφίπολη, οι Κρηνίδες κοντά στο σημερινό Δοξάτο τις οποίες ο Φίλιππος Β' μετονόμασε σε Φιλίππους, οι δύο Δραβήσκοι (η μία η σημερινή Δράμα, η άλλη ο Δραβήσκος), η Μύρκινος κοντά στη λίμνη του Αχινού, τα Σκάβαλα σημ. Καβάλα, η Αντισάρα επίνειο των Φιλίππων, η Νεάπολη, η Πίστυρος επί του Νέστου κλπ.

## Δείτε επίσης

* Resident Evil 6, περιέχεται η φανταστική Δημοκρατία της Ηδονίας που είναι επισκέψιμη στο παιχνίδι

## Παραπομπές
Πετράλωνα Χαλκιδικής

Τα **Πετράλωνα** είναι ημιορεινό χωριό του Νομού Χαλκιδικής. Διοικητικά ανήκει στον Δήμο Νέας Προποντίδας της Περιφέρειας Κεντρικής Μακεδονίας (πρόγραμμα Καλλικράτης).

Από  το 1999 έως το 2010 σύμφωνα με την τότε διοικητική διαίρεση της Ελλάδας ήταν έδρα του ομώνυμου δημοτικού διαμερίσματος του  Δήμου Τρίγλιας.

Καταλαμβάνεται κατά μεγάλο μέρος από το όρος Κατσίκα. Από την κορυφή της Κατσίκας φαίνεται όλη η Χαλκιδική πανοραμικά. Κατά την απογραφή του 2001 είχε 362 κατοίκους. Η απόστασή τους από τη Θεσσαλονίκη είναι 50 χιλιόμετρα. Οι κάτοικοι ασχολούνται με τη γεωργία (σιτηρά) και κτηνοτροφία. Στο χωριό λειτουργούν νηπιαγωγείο, αγροτικό ιατρείο και αγροτικός συνεταιρισμός.

Σε απόσταση ενός περίπου χιλιομέτρου από το χωριό, στο όρος Κατσίκα,  βρίσκεται το σπήλαιο των Πετραλώνων. Στο σπήλαιο έχουν βρεθεί ανθρωπολογικά ευρήματα και τα παλαιότερα ίχνη κατοίκησης του ελληνικού γεωγραφικού χώρου. Είναι επισκέψιμο από το 1979 και οι ανασκαφές σε αυτό συνεχίζονται.

Στο Ανθρωπολογικό Μουσείο, που λειτουργεί από το 1978 βρίσκουμε ομοιώματα του μαυσωλείου του αρχανθρώπου των Πετραλώνων, τα αρχαιότερα δείγματα φωτιάς (τουλάχιστον 1.000.000 ετών), καθώς επίσης και πολλά λίθινα και οστέινα εργαλεία, τα οποία βρέθηκαν στη Νέα Τρίγλια.

## Ιστορικά στοιχεία
Ο οικισμός σε όλη τη διάρκεια της οθωμανικής περιόδου ονομαζόταν Καλαβρητα και κατοικούνταν από Τούρκους, διοικητικά υπαγόταν στο ναχιγιέ της Καλαμαριάς.Στο χωριό εγκαταστάθηκαν μετά το 1922 πρόσφυγες, που είχαν καταγωγή από τον Πόντο (Δίτσε) της Μικράς Ασίας. Εκεί βρήκαν ντόπιους κατοίκους από την Κρήνη. Εγκαταστάθηκαν στην αρχή σε τσιφλίκια Τούρκων και έπειτα έκτισαν δικά τους σπίτια με πέτρα και ξύλο. Αργότερα, το Κράτος τους έδωσε γη και άρχισαν να την καλλιεργούν συστηματικά. Ο νεότερος ναός του Προφήτη Ηλία ολοκληρώθηκε το 1964. Στα Πετράλωνα δραστηριοποιείται Πολιτιστικός Σύλλογος Ποντίων, ο οποίος ιδρύθηκε το 1979, υπάρχει επίσης ο πολιτιστικός σύλλογος "Οι Αργοναύτες".

## Δείτε επίσης
* Σπήλαιο Πετραλώνων

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Τρίγλιας
Κατηγορία:Δήμος Νέας Προποντίδας
Αρέθουσα (τορπιλοβόλο)

Το τορπιλλοβόλο **Αρέθουσα / 01, 56** ήταν ένα από τα έξι ομοίου τύπου τορπιλλοβόλα πλοία που παραγγέλθηκαν από την Ελληνική κυβέρνηση στα ναυπηγεία VULCAN του Στετίνου της Γερμανίας το 1912 αντί του ποσού των 500.000 μάρκων έκαστο. Κατέπλευσε στην Ελλάδα τον Μάιο του 1914.

Το 1916 κατά τον αποκλεισμό των Γάλλων, την επιβολή Γάλλου αρμοστή, την κατάσχεση του ελληνικού στόλου και καθιστάμενη η Ελλάδα προτεκτοράτο, καταλήφθηκε από τους Γάλλους και συνέχισε υπό γαλλική σημαία με γαλλο-σενεγαλέζικο πλήρωμα. Τον Ιούνιο του 1917 αποδόθηκε στην Ελλάδα και με ελληνικό πλήρωμα χρησιμοποιήθηκε κατά την υπόλοιπη διάρκεια του Α' Παγκοσμίου Πολέμου καθώς και στη συνέχεια στη Μικρασιατική Εκστρατεία. Στο Β' Παγκόσμιο Πόλεμο ανέλαβε σε επιχειρήσεις περιόδου 1940-1941.

Στις 23 Απριλιου 1941 διατάχθηκε η αυτοβύθισή του μετά από γερμανική αεροπορική επίθεση που δέχθηκε στον όρμο Βάρκιζα. Κυβερνήτης ήταν ο έφεδρος αντιπλοίαρχος Θ. Πάγκαλος.

Τα άλλα πλοία ομοίου τύπου που παραγγέλθηκαν στη Γερμανία ήταν τα: Αίγλη Ι, Αλκυόνη Ι, Δάφνη ΙΙ, Δωρίς Ι και Θέτις ΙΙ.

## Πηγές

* Κ. Παΐζης Παραδέλης "Τα πλοία του Ελληνικού πολεμικού ναυτικού 1830-1979" Εκδ. ΓΕΝ σελ.16-17 και 28.

Κατηγορία:Ελληνικά τορπιλοβόλα του Β΄ Παγκοσμίου Πολέμου
Κατηγορία:Ελληνικά πολεμικά πλοία του Α' Παγκοσμίου Πολέμου
Κατηγορία:Ελληνικά Τορπιλοβόλα
Τριανταφυλλιά

μικρογραφία
Η **τριανταφυλλιά** (επιστ. ονομ.: ***Ροδή***, ***Rosa***) είναι γένος φυτών που ανήκει στην οικογένεια των Ροδοειδών (Rosaceae)

thumb|left|200px|Ροζ τριαντάφυλλο
thumb|left|200px|Λευκό τριαντάφυλλο

Είναι καλλωπιστικό και φυλλοβόλο φυτό. Αποτελείται από τη ρίζα, τον βλαστό, τα φύλλα και τα μπουμπούκια της. Η ρίζα της τριανταφυλλιάς είναι αποξυλωμένη και διακλαδίζεται προς όλες τις κατευθύνσεις. Συνεχίζοντας, ο βλαστός της αρχικά είναι τρυφερός και πράσινος, ενώ κάποια στιγμή αρχίζει να σκληραίνει και να αποξηραίνεται. Επίσης, ο βλαστός εξωτερικά έχει αγκάθια, όπως και τα φύλλα στις άκρες τους. Τα άνθη της τριανταφυλλιάς βγαίνουν στις άκρες των τρυφερών βλαστών. Στην αρχή είναι κλειστά τα μπουμπούκια της, ενώ σιγά σιγά αρχίζουν να ανοίγουν και να ξεπετάγονται τα πέταλα. Τα πέταλα έχουν διάφορα χρώματα όπως λευκό, κόκκινο, ροζ, κίτρινο και άλλα. Το χρώμα των λουλουδιών τους είναι ανάλογο με την ποικιλία της κάθε τριανταφυλλιάς. 

Η τριανταφυλλιά πολλαπλασιάζεται με πέντε τρόπους. Πολλαπλασιάζεται με παράρριζα, με σπέρματα, με καταβολάδες, με μοσχεύματα και με μπόλιασμα. Η τριανταφυλλιά, εκτός από την ομορφιά και τα ευωδιαστά άνθη, παρέχει και αιθέριο αρωματικό λάδι εξαιρετικής ποιότητας, το οποίο παίρνουμε από τα ροδοπέταλά της και που χρησιμεύει στην παρασκευή αρωμάτων. Επίσης τα πέταλα των τριαντάφυλλων, κυρίως τα ροζ, μπορούν να γίνουν και γλυκό.

## Συμβολισμοί
Τα τριαντάφυλλα έχουν μεθυστικό άρωμα, Ένα τριαντάφυλλο σε οποιοδήποτε χρώμα εκφράζει την ευγνωμοσύνη και την απλότητα, όμως μέσω των διαφόρων χρωμάτων εκφράζονται διαφορετικά συναισθήματα .

**ΛΕΥΚΟ**

* Τα λευκά τριαντάφυλλα έχουν ονομαστεί και ως **"λουλούδι του φωτός"**. Είναι πάντοτε συνώνυμα με την **αγνότητα** και την **αρετή**. Τα άσπρα τριαντάφυλλα συμβολίζουν την καθαρότητα, την αθωότητα,  και την αιώνια αγάπη, μια αγάπη που βασίζεται στην πίστη, το σεβασμό και την αφοσίωση. Την  αγνή, ειλικρινής αγάπη που αντέχει στο χρόνο. Το δεσμό μεταξύ δύο ατόμων  ή των αιώνιο δεσμό. Το αγνό τους χρώμα αποπνέει σεβασμό και **εκφράζει την ελπίδα για το μέλλον**, καθιστώντας τα ιδανικά για ξεχωριστές επίσημες περιστάσεις όπως: επετείους, αρραβώνες,  γάμους, βαπτίσεις, γέννηση μωρού, αποφοιτήσεις, εγγένεια κ.α.

**Κόκκινο / μπορντό**

* Το κόκκινο / μπορντό τριαντάφυλλο συμβολίζει﻿ την αγάπη  το πάθος και των έρωτα. Τα κόκκινα τριαντάφυλλα είναι ένα από τα παγκόσμια σύμβολα της αληθινής αγάπης και της ρομαντικής διάθεσης. Είναι ιδανικά για ξεχωριστές περιστάσεις όπως: Η Επέτειος, Η ημέρα που γνωρίσαμε το άλλο μας μισό, Η ήμερα των Ερωτευμένων κ.α.

**Ρόζ** 

* Το ρόζ / απαλό ρόζ τριαντάφυλλο συμβολίζει την αγάπη, την ευγνωμοσύνη  τον ρομαντισμό και την εκτίμηση. Τα τριαντάφυλλα σε απαλό ροζ χρώμα συνδέονται με την ευγένεια, την κομψότητα και τον θαυμασμό και μπορούν να προσφερθούν για να εκφράσουν τη συμπόνια, τρυφερά συναισθήματα.

## Βιβλιογραφία

* μικρογραφία*Ελλαδική Εγκυκλοπαίδεια*, τόμος 13, εκδόσεις Γιάννη Ρίζου κ'Σία Ε.Ε, έκδοση ενημερωμένη 1991, σελ.243

## Εξωτερικοί σύνδεσμοι
* 
* 

Κατηγορία:Ροδοειδή
Κατηγορία:Αρωματικά φυτά
Κατηγορία:Καλλωπιστικά φυτά
Κατηγορία:Φαρμακευτικά φυτά
Κατηγορία:Άνθη
Ροζ

thumb|250px|right|Αποχρώσεις του ροζ χρώματος.
[thumb|250px|right|Ροζ [τουλίπα|τουλίπες.]]

Το **ροζ** είναι ένα πολύ ανοιχτό κόκκινο χρώμα. Πρωτοχρησιμοποιήθηκε το 17ο αιώνα για να περιγράψει τα λουλούδια του γένους Dianthus. Στην καθημερινότητα, σχετίζεται έντονα με το θηλυκό φύλο.

## Ιστορικό
Έως και τον 18ο και τις αρχές του 19ου αιώνα, το **ροζ** χρώμα χρησιμοποιούσαν κατεξοχήν από άνδρες, καθώς ήταν απόχρωση του κόκκινου, και το γαλάζιο από τις γυναίκες, πιθανώς επειδή είναι το χρώμα του ουρανού (το χρώμα αζούρ) και έμοιαζε ρομαντικό. Στα μέσα του 18ου αιώνα άρχισε να χρησιμοποιείται και από γυναίκες, ακριβώς επειδή το θεωρούσαν αρρενωπό χρώμα και ήθελαν να προκαλέσουν φορώντας κάτι διαφορετικό, και από τον 20ό αιώνα ταυτίστηκε ολοκληρωτικά με το θηλυκό φύλο.

## Παραπομπές-σημειώσεις


## Βιβλιογραφία
* 
* 
* Boston Museum of Fine Arts, Think Pink, 2014. Exhibition Link
* Susan Stamberg/NPR, "Girls Are Taught To «Think Pink»", But That Wasn't Always So, 2014. Story link

## Εξωτερικοί σύνδεσμοι

* Caroline Kaufmann: ''Zur Semantik der Farbadjektive rosa, pink und rot. Eine korpusbasierte Vergleichsuntersuchung anhand des Farbträgerkonzepts'' (PDF; 1,78&nbsp;MB). Dissertation für den Doktor der Philosophie. Herbert Utz Verlag, München 2006, ISBN 3-8316-0652-8.

Κατηγορία:Χρώματα
Μελανιππίδης

Ο **Μελανιππίδης** ήταν αρχαίος Έλληνας ποιητής διθυράμβων από τη Μήλο. Άκμασε περί τα τέλη του Στ' και Ε' αιώνα π.Χ. Υπήρξε ο αρχαιότερος αντιπρόσωπος της νέας τότε τεχνικής των διθυράμβων όπου οι διάλογοι δεν απαγγέλλονταν πλέον αλλά αυτά τα ίδια τα πρόσωπα εμφανίζονταν και παρίσταναν την υπόθεση. Αυτός πρώτος εισήγαγε τις «αναβολές» (= μικρά προοίμια), τα οποία και καυτηριάζει ο Αριστοτέλης στη «Ρητορική».

Κατά το 493 π.Χ. φέρεται νικητής σε ποιητικό αγώνα στην Αθήνα σύμφωνα με το  Πάριο Χρονικό.

## Αναφορές


Κατηγορία:Αρχαίοι Έλληνες διθυραμβικοί ποιητές
Κατηγορία:Αρχαίοι Μήλιοι
Μελανιππίδης (ο νεότερος)

Ο **Μελανιππίδης (ο νεότερος)** ήταν Αρχαίος Έλληνας ποιητής διθυράμβων, εγγονός του Μελλανιππίδη του Μήλιου. Άκμασε περί τα μέσα του 5ου αι. π.Χ. Χαρακτηριζόμενος από τον Ξενοφώντα ως ο άριστος των διθυραμβοποιών της εποχής του, εφάμιλλος σε ποιητική αξία του Σοφοκλή και του Ομήρου, ο δε Πλούταρχος τον θεωρούσε ως ένα εκ των μεγάλων ιδρυτών της «μουσικής».

Έργα του, αναφέρονται τα: «Δαναΐδες», «Περσεφόνη» και «Μαρσύας», των οποίων ελάχιστα αποσπάσματα διασώθηκαν. Σε απόσπασμα εκ του «Μαρσύα» η Αθηνά κατηγορεί τον «αυλό» ως μουσικό όργανο που παραμορφώνει το σωματικό κάλλος., εις δε εκ της «Περσεφόνης» ότι οι άνθρωποι από τη στιγμή που γνώρισαν τη γεύση του οίνου απαξιούν το ύδωρ, (και οι δύο χαρακτηρισμοί φαντάζουν σήμερα ως επιθεωρησιακοί).

Ο Μελανιππίδης ο νεότερος λόγω της μεγάλης του φήμης μετακλήθηκε στην Αυλή του Βασιλέως της Μακεδονίας  Περδίκκα Β' όπου και πέθανε το 412 π.Χ.

Κατηγορία:Αρχαίοι Έλληνες διθυραμβικοί ποιητές
Κανονικό Δίκαιο

**Κανονικό Δίκαιο** είναι η θεολογική επιστήμη, η οποία ερευνά επιστημονικά και εκθέτει συστηματικά το διαμορφωμένο μέσα στην Εκκλησία δίκαιο. Μέσω αυτού του δικαίου ρυθμίζεται η εξωτερική ζωή της Εκκλησίας, ως ορατού οργανισμού στον κόσμο, με βάση τα διαταχθέντα από τον Ιησού Χριστό και τους Αποστόλους, καθώς και βάσει των Ιερών Κανόνων, των εκκλησιαστικών διατάξεων, των ηθών, των εθίμων και των νόμων.

Το Κανονικό Δίκαιο είναι θεολογική επιστήμη, διότι οι Ιεροί Κανόνες και οι εκκλησιαστικές διατάξεις που καθορίζουν το πολίτευμα και τη διοίκηση της Εκκλησίας διατυπώνονται σε μορφή νόμου αλλά απαραίτητα έχουν θεολογική βάση και θεολογικές προϋποθέσεις.

Το Κανονικό Δίκαιο αποτελεί μέρος του Εκκλησιαστικού Δικαίου.

Οι Ιεροί Κανόνες που συναποτελούν το Κανονικό Δίκαιο της Εκκλησίας είναι οι Κανόνες των Αγίων Αποστόλων και των Συνόδων, οικουμενικών και τοπικών οι οποίοι ρυθμίζουν το βίο της Εκκλησίας. Συστηματική καταγραφή των Κανόνων της Εκκλησίας  τους έχει γίνει σε 6 τόμους από τους Γ. Α. Ράλλη - Μ Ποτλή (1852-1859).

## Πηγές
* Μητροπολίτου Παντελεήμονος Ροδόπουλου, **"Μαθήματα Κανονικού Δικαίου"**, *[[Θεσσαλονίκη]]* 1986
* Φραγκίστα Χαρ., **"Στοιχεία Εκκλησιαστικού Δικαίου"**, Πανεπιστήμιο Θεσσαλονίκης

## Εξωτερικοί σύνδεσμοι
* Σελίδα Κανονικού Δικαίου της Αγγλικανικής Εκκλησίας
* Σελίδα Κανονικού Δικαίου της Ρωμαιοκαθολικής Εκκλησίας
* Σελίδα της Θεολογικής Σχολής Α.Π.Θ. για το Κανονικό Δίκαιο
* Σελίδα Πανεπιστημίου Κρήτης για το Κανονικό Δίκαιο της Ορθόδοξης Εκκλησίας

## Παραπομπές


Κατηγορία:Θεολογία
Κατηγορία:Εκκλησιαστικό Δίκαιο
Αρέθουσα (μυθολογία)

Κατά την Ελληνική Μυθολογία η **Αρέθουσα** είναι νύμφη των πηγών και των δασών, συνοδός της Θεάς Αρτέμιδος, καθώς και θυγατέρα του Νηρέα (εξ ου Νηρηίδα νύμφη) και της Ωκεανίδας Δωρίδος.

Αυτήν αγάπησε ο ποτάμιος θεός Αλφειός, τον οποίο, για να αποφύγει η Αρέθουσα, διαπέρασε τη μεταξύ Πελοποννήσου και Σικελίας θάλασσα και, φθάνοντας στην παρά τις Συρακούσες νήσο Ορτυγία, μεταμορφώθηκε από την Άρτεμη σε "πηγή" πλούσια σε γάργαρο νερό. Τότε, ο Αλφειός μεταμορφώθηκε σε ισχυρό υποθαλάσσιο ποταμό (θαλάσσιο ρεύμα), την ορμητικότητα του οποίου δεν μπόρεσε να εμποδίσει ούτε ο Αδρίας (Αδριατικό πέλαγος), ώστε να ενώσει τα ύδατά του με εκείνα της πηγής της Αρέθουσας.

Αποτελεί αρχαιοελληνική συνειρμική ιδεατή ανθρωπόμορφη παράδοση της «ένωσης» των γλυκέων υδάτων ποταμών και πηγών που ρέουν στη θάλασσα (δια της Μεσογείου).

## Αρέθουσα και [[Δήμητρα (μυθολογία)|θεά Δήμητρα]]
[αριστερά|μικρογραφία|Η Αρέθουσα (αριστερά) λέει στη θεά [Δήμητρα (μυθολογία)|Δήμητρα (δεξιά) για την τύχη της κόρης της, θεάς Περσεφόνης.]]
Την εποχή που ο θεός Πλούτωνας είχε αρπάξει τη θεά Περσεφόνη, η μητέρα της, η θεά Δήμητρα, κατά την περιπλάνησή της για να βρει την κόρη της, συνάντησε την Αρέθουσα. Η Αρέθουσα παρακάλεσε τη Δήμητρα να σταματήσει να τιμωρεί τη Σικελία για την εξαφάνιση της κόρης της. Είπε στη Δήμητρα ότι ενώ ταξίδευε το ποτάμι της κάτω από τη γη, είδε την Περσεφόνη να φαίνεται θλιμμένη ως βασίλισσα του Κάτω Κόσμου. 

## Παραπομπές
[αριστερά|μικρογραφία|Αργυρό [τετράδραχμο με την κεφαλή της Αρέθουσας πλαισιομένη από δελφίνια. Έργο του νομισματοκόπτη Κίμωνα.]]


## Εξωτερικοί σύνδεσμοι

* Λήμμα για τη νύμφη Αρέθουσα στη Livepedia
* Μύθοι για τον ποταμό Αλφειό - Agrotravel 

Κατηγορία:Νηρηίδες
Αίγλη (Ασκληπιός)

Η **Αίγλη** ήταν αρχαία ελληνική ιδεατή ανθρωπόμορφη δευτερεύουσα (παρά τον Ασκληπιό) θεότητα συνυφασμένη με την έννοια της λάμπουσας υγείας και ευρωστίας (ιδιαίτερα μετά από ασθένεια). Φέρεται ως κόρη του Ασκληπιού και της Ηπιόνης, τρίτη αδελφή της θεάς Υγιείας μετά την Ιασώ και την Πανάκεια.

Κατά μία παράδοση, «Αίγλη» ονομάζονταν και η μητέρα του Ασκληπιού, ενώ ο ίδιος προσονομάζονταν «Αιγλήεις» και «Αιγλάωρ». Πιθανή συνωνυμία ή παράγωγο της Αίγλης είναι το όνομα Αγλαΐα.

## Δείτε επίσης
* Ο αστεροειδής 96 Αίγλη (96 Aegle), που ανακαλύφθηκε το 1868, πήρε το όνομά του από τη θεότητα αυτή.

Κατηγορία:Θεότητες της υγείας της ελληνικής μυθολογίας
Αίγλη

Η **Αίγλη** απαντάται στα:

## Ελληνική Μυθολογία
Με το όνομα Αίγλη αναφέρονται πλείστες Νύμφες στην Ελληνική μυθολογία που όλες ως ιδεατές ανθρωπόμορφες έννοιες εκφράζουν χαρακτηριστικό συμβολισμό, καθόσον «αίγλη» σημαίνει λάμψη, ακτινοβόλημα, λαμπρή φήμη, μεγαλοπρέπεια, κλπ. Γνωστότερες μεταξύ αυτών των «μυθικών» ιδεόμορφων πλασμάτων ήταν:

* Αίγλη (Ασκληπιός): Δευτερεύουσα θεότητα. Η τέταρτη κόρη του Ασκληπιού.
* Αίγλη: Νύμφη. Μία των Εσπερίδων.
* Αίγλη (Ναϊάς): Νύμφη. Μία των Ναϊάδων.
* Αίγλη: Νύμφη αδελφή του Φαέθωνα.
* Αίγλη: Κόρη του Πανοπέα. Μνηστή του Θησέα για χάρη της οποίας εγκατέλειψε την Αριάδνη στη Νάξο.

## Αστρονομία
Ο αστεροειδής 96 Αίγλη (96 Aegle), που ανακαλύφθηκε το 1868.

## Γεωγραφία
Το όνομα Αίγλη ήταν ένα από τα παλαιότερα ονόματα της νήσου Σύμης της Δωδεκανήσου, που προήλθε από τη Ναϊάδα σύζυγο του Ηλία.

## Βοτανική - Ζωολογία
Στη βοτανική και ζωολογία αναφέρονται:
* Αίγλη η μάρμυλος 
* Αίγλη η τρίφυλος
* Αίγλη η μαρμαρώδης, μαλακόστρακο μήκους 6&nbsp;cm που ζει στη Χιλή.

## Αγιογραφία
Στην αγιογραφία αίγλη ονομάζεται το κυκλικό φωτοστέφανο των Αγίων που μόνο για το Άγιο Πνεύμα είναι τετράγωνο.

## Οπτική
Στην οπτική αίγλη χαρακτηρίζεται η ακτινοβολία ειδικών λαμπτήρων με τα χαρακτηριστικά της αίγλης στην αγιογραφία, δηλαδή του φωτεινού περιγράμματος.

## Ονομασία πλοίων
Επίσης το όνομα «Αίγλη» έλαβαν δύο Ελληνικά πολεμικά πλοία:
* Αίγλη(Τορπιλοβόλο): Τορπιλοβόλο (1914 - 1941) και
* Αίγλη (Ναρκαλιευτικό): Ναρκαλιευτικό που τέθηκε σε ενέργεια το 1979.

### Ονομασία χώρων αναψυχής και ξενοδοχείων
Εκ της σημασίας της λέξης πολλοί χώροι αναψυχής και διασκέδασης έλαβαν κατά καιρούς αυτό το όνομα με γνωστότερο το αναψυκτήριο Αίγλη έναντι του Ζαππείου, στην Αθήνα, που έχει ιστορία πολλών δεκαετιών.

Επίσης ξενοδοχεία σε όλη την Ελλάδα πήραν αυτή την ονομασία εκφράζοντας την Αίγλη της εκάστοτε εποχής. 
* Ξενοδοχείο "ΑΙΓΛΗ" στην Αιδηψό στη Βόρεια Εύβοια.
Το Αίγλη χτίστηκε το 1931 με σχέδια του Κύπριου Μπίρη, Πρύτανη του Πολυτεχνείου. Ήταν το πρώτο κτίριο στην Αιδηψό στο οποίο χρησιμοποιήθηκε μπετόν στον σκελετό. Πέτρα υπήρχε στην τοιχοποιία. Τα υλικά έρχονταν με καράβι από τη Χαλκίδα. Η κατασκευή του κράτησε ένα μόνο χρόνο, ρεκόρ για τα δεδομένα της εποχής. Κατά τον ελληνοϊταλικὀ πόλεμο το ξενοδοχείο επιτάχθηκε και έγινε νοσοκομείο κρυοπαγημάτων. Το 1941 μετατράπηκε σε αναρρωτήριο από τους Γερμανούς για στρατιώτες από τη μάχη της Κρήτης. Επίσης έγινε στρατώνας από τους Ιταλούς. Πλήθος επωνύμων ανθρώπων της πολιτικής των γραμμάτων και των τεχνών έχουν μείνει στο Αίγλη. Έχουν γυριστεί επίσης αρκετές ταινίες στους χώρους του ξενοδοχείου κατά το παρελθόν.

Κατηγορία:Αποσαφηνίσεις ονομάτων
Κατηγορία:Ηλιάδες
Συγκριτική προτυποποίηση

Ο όρος **benchmarking** (επίσης γνωστό ως *best practice benchmarking* ή *process benchmarking*, στα ελληνικά αναφέρεται και ως **συγκριτική προτυποποίηση** ή **συγκριτική αξιολόγηση**) αναφέρεται σε μια μέθοδο, η οποία χρησιμοποιείται στο μάνατζμεντ και ειδικότερα στο στρατηγικό management, επιχειρήσεων ή οργανισμών, για την αξιολόγηση των διαφόρων πτυχών λειτουργίας τους, με μέτρο σύγκρισης την "καλύτερη πρακτική" (*best practice*) στον τομέα τους. Αυτό με τη σειρά του διευκολύνει τις επιχειρήσεις και τους οργανισμούς να αναπτύξουν σχέδια για τον τρόπο υιοθέτησης της "καλύτερης πρακτικής", συνήθως με σκοπό την αύξηση κάποιων πτυχών της απόδοσης τους. Το Benchmarking μπορεί να είναι ένα μεμονωμένο γεγονός (*one-off event*), αλλά συχνά αντιμετωπίζεται σαν μια συνεχής διαδικασία κατά την οποία οι επιχειρήσεις ή οι οργανισμοί προσπαθούν να βελτιώσουν τις πρακτικές τους. Μια διαδικασία παρόμοια με το *benchmarking* χρησιμοποιείται επίσης στις δοκιμές τεχνικών προϊόντων και στην έρευνα εδάφους.

Σε μια στρατηγική διαδικασία, η κάθε επιχείρηση πρέπει να καθoρίσει δικoύς της στόχους, και να συγκρίνει τα αποτελέσματά της με αυτούς, χωρίς αυτό να σηµαίνει οτι δε µπορεί να συγκριθεί και µε άλλες επιχειρήσεις. Ο όρος «benchmarking» (δοκιµασία επιδόσεων ή συγκριτική αξιολόγηση) χρησιµοποιείται για τέτοιες συγκρίσεις. Επιλέγεται δηλαδή η επιχείρηση που θεωρείται εξαιρετικά καλή σε ένα συγκεκριµένο πεδίο και στη συνέχεια γίνεται σύγκριση µε αυτήν. Η επιλεγµένη επιχείρηση δεν είναι ανάγκη να είναι ανταγωνίστρια, ούτε να ανήκει στον ίδιο επιχειρησιακό κλάδο. Για παράδειγµα, αν γνωρίζουµε οτι µία επιχείρηση είναι ιδιαίτερα καλή στον τοµέα διαχείρισης των παραπόνων πελατών, µπορούµε να διδαχθούμε απ' τις µεθόδους και τις προσεγγίσεις διαχείρισης παραπόνων που έχει υιοθετήσει η εν λόγω επιχείρηση και να το εφαρμόσουμε κάνοντας τις ανάλογες προσαρμογές στην διοίκηση παραπόνων της δικής μας επιχείρησης.

Κατηγορία:Μάρκετινγκ
Ψαροτούφεκο

thumb|250px|right|Ψαροτούφεκο
Το **Ψαροτούφεκο** (ή «Ψαροντούφεκο») είναι ένα είδος όπλου που χρησιμοποιείται στην υποβρύχια αλιεία και το οποίο εκτοξεύει καμάκι. Πρόκειται για μονόκανο εμπροσθογεμές όπλο, που αποτελείται συνήθως από πέντε μέρη: την λαβή με την σκανδάλη, τον κύριο σωλήνα, την κεφαλή, το μέσον εκτόξευσης (λάστιχα, ελατήριο ή πεπιεσμένος αέρας) και το καμάκι. Τα ψαροτούφεκα διακρίνονται σε τρία είδη, στα ελατηριοβόλα, στα λαστιχοβόλα, που λειτουργούν με την απότομη εκτόνωση ελατηρίου ή ελαστικού, και τα αεροβόλα, τα οποία λειτουργούν με πεπιεσμένο αέρα. Και οι τρεις τύποι ψαροτούφεκων οπλίζονται με την μυϊκή δύναμη του χρήστη. Τα υλικά κατασκευής τους διαφέρουν ανάλογα με τη χρήση και συνήθως είναι ατσάλι, αλουμίνιο, ενώ τελευταία χρησιμοποιούνται ανθρακονήματα. Το μήκος του ψαροτούφεκου διαφέρει επίσης ανάλογα με την χρήση. Για ψάρεμα στα θολά νερά αρκεί ένα μικρό σε μήκος όπλο (60 ή 75 εκ.) ενώ για ψάρεμα στην ανοικτή θάλασσα (*blue water hunting*) υπάρχουν και όπλα με μήκος 1,5 μέτρο. Με τέτοια όπλα, ο ψαροκυνηγός μπορεί να χτυπήσει μεγάλα μαγιάτικα ή και μεγάλους γαλαζόφτερους τόνους. Κυριότερο μέλημα του χρήστη είναι να γνωρίζει το βάθος που μπορεί καταδύεται και ο χρόνος που μπορεί να κρατήσει την αναπνοή του, δηλαδή τις αντοχές του.

## Περιορισμοί χρήσης
* Η **κατοχή** και η χρήση του επιτρέπεται σε άτομα ηλικίας άνω των 16 ετών, 
* η άδεια ερασιτεχνικής αλιείας δεν είναι απαραίτητη καθώς καταργήθηκε το 2014.
* Το ψαροτούφεκο **οπλίζεται** και αφοπλίζεται υποχρεωτικά πάντα υπό την επιφάνεια της θάλασσας (λίμνης ή ποταμού).
* **Απαγορεύεται** η χρήση του με παράλληλη χρήση οποιασδήποτε μορφής καταδυτικής συσκευής παροχής αέρα από σκάφος ή αυτόνομης καταδυτικής συσκευής (φιάλες οξυγόνου), καθώς επίσης με υποβρύχιο φως (φακό) ή με παράλληλη χρήση διχτυών.
* Ο Δύτης υποχρεούται πάντα να φέρει μαζί του σημαδούρα με το σημαιάκι να αναγράφει Υ.Δ. (Υποβρύχια Δραστηριότητα)

## Δείτε επίσης
* Υποβρύχια αλιεία

## Εξωτερικοί σύνδεσμοι
* 
* 

Κατηγορία:Αλιευτικά εργαλεία
Πυροπροστασία

Με τον όρο **πυροπροστασία** εννοούμε το σύνολο των μέτρων που λαμβάνονται για την προστασία από τη φωτιά και τις συνέπειές της. Μέτρα πυροπροστασίας λαμβάνονται σε οχήματα, πλοία, αεροπλάνα και κτίρια.

## Πυροπροστασία κτιρίων
Μέτρα πυροπροστασίας προβλέπονται από τη νομοθεσία κάθε χώρας κατά την μελέτη και κατασκευή ενός κτιρίου και αποβλέπουν αφενός στην πρόληψη του κινδύνου εκδήλωσης πυρκαγιάς στο κτίριο και αφετέρου στην αντιμετώπιση της πυρκαγιάς σε περίπτωση που αυτή εκδηλωθεί.

Κατά την σχεδίαση ενός κτιρίου από τους μελετητές (αρχιτέκτονα, πολιτικό μηχανικό, μηχανολόγο μηχανικό, τοπογράφο μηχανικό, γεωλόγο) μεταξύ των άλλων αντιμετωπίζεται και το θέμα της πρόληψης και αντιμετώπισης της πιθανότητας εμφάνισης πυρκαγιάς.

Τα μέτρα που λαμβάνονται διακρίνονται σε δύο κατηγορίες:

:* παθητικά ή προληπτικά μέτρα πυροπροστασίας
:* ενεργητικά ή κατασταλτικά μέτρα πυροπροστασίας

### Παθητική πυροπροστασία

Η παθητική πυροπροστασία ενός κτιρίου αποβλέπει στον έλεγχο της εξάπλωσης της πυρκαγιάς και στην έγκαιρη εκκένωση του κτιρίου από όσους βρίσκονται μέσα σε αυτό κατά την εκδήλωση της πυρκαγιάς. Τα μέτρα παθητικής πυροπροστασίας αποτελούν την δομική πυροπροστασία του κτιρίου και είναι ενσωματωμένα στην αρχιτεκτονική και στατική σχεδίαση και κατασκευή του κτιρίου (αρχιτέκτονας, πολιτικός μηχανικός).

Στα μέτρα παθητικής πυροπροστασίας περιλαμβάνονται (για όλα τα κτίρια):
:* μέτρα για μη εξάπλωση της πυρκαγιάς εντός  του κτιρίου
:* μέτρα για μη εξάπλωση της πυρκαγιάς εκτός του κτιρίου
:* η επάρκεια και αντοχή των δομικών στοιχείων του κτιρίου στην πυρκαγιά για κάποιο χρονικό διάστημα ώστε να είναι δυνατή η έγκαιρη εκκένωσή του
:* κατάλληλη σχεδίαση των οδεύσεων διαφυγής και των εξόδων κινδύνου

### Ενεργητική πυροπροστασία

Η ενεργητική πυροπροστασία ενός κτιρίου αποβλέπει στην αντιμετώπιση και καταστολή της πυρκαγιάς σε περίπτωση που αυτή εκδηλωθεί. Τα προβλεπόμενα από τον μελετητή (μηχανολόγος μηχανικός) μέτρα αφορούν τον εξοπλισμό και τις προγραμματισμένες ενέργειες που ενεργοποιούνται αν εμφανιστεί και κατά την διάρκεια της πυρκαγιάς.

Στα μέτρα ενεργητικής πυροπροστασίας περιλαμβάνονται (ανάλογα με το είδος και το μέγεθος του κτιρίου):
:* τοποθέτηση φορητών μέσων πυρόσβεσης (πυροσβεστήρες)
:* τοποθέτηση συστήματος πυρανίχνευσης
:* τοποθέτηση χειροκίνητου συστήματος συναγερμού (κομβία συναγερμού)
:* τοποθέτηση μονίμου υδροδοτικού πυροσβεστικού δικτύου (πυροσβεστικές φωλιές)
:* τοποθέτηση συστήματος καταιονητήρων (sprinklers)

### Πυροπροστασία στην Ελλάδα
Στην Ελλάδα, στις 7/5/2018, δημοσιεύτηκε ο Κανονισμός Πυροπροστασίας Κτιρίων (Π.Δ. 41/2018) http://www.elinyae.gr/el/item_details.jsp?cat_id=1691&item_id=12922  αντικαθιστώντας τον προηγούμενο κανονισμό του 1988.

Κατηγορία:Ασφάλεια
*
Κατηγορία:Δόμηση
Ραντεβού με τον Ράμα

**Ραντεβού με τον Ράμα** ονομάζεται το μυθιστόρημα του Άρθουρ Κλαρκ που εκδόθηκε το 1972. Τοποθετημένη χρονικά στον 22ο αιώνα, η ιστορία εκτυλίσσεται γύρω από ένα κυλινδρικό εξωγήινο διαστημόπλοιο μήκους τριάντα μιλίων το οποίο εισέρχεται απροειδοποίητα στο Ηλιακό Σύστημα. Οι αστρονόμοι το ονομάζουν Ράμα, νομίζοντας αρχικά πως πρόκειται για αστεροειδή, καθώς τον 22ο αιώνα έχουν εξαντληθεί τα ονόματα από την ελληνορωμαϊκή μυθολογία με τα οποία βαφτίζονται σήμερα τα ουράνια σώματα. Η ιστορία δίνεται στον αναγνώστη από την οπτική γωνία μιας ομάδας εξερευνητών που στέλνονται να το εξετάσουν και να ανακαλύψουν τα μυστικά του. Το σκάφος αποδεικνύεται πως, όταν θερμανθεί κατάλληλα από την ηλιακή ακτινοβολία, μετασχηματίζεται σε ένα πλήρες, κλειστό εξωγήινο οικοσύστημα.

Το βιβλίο κέρδισε τα βραβεία Hugo και Nebula, και είναι ευρέως αναγνωρισμένο ως ένας από τους ακρογωνιαίους λίθους της βιβλιογραφίας του Κλαρκ, αλλά και ως ένα από τα σημαντικότερα μυθιστορήματα σκληρής επιστημονικής φαντασίας.

Τη δεκαετία του '80 ο Κλαρκ συμφώνησε να συνεργαστεί με τον Τζέντρι Λι για τη συγγραφή μυθιστορηματικών συνεχειών τοποθετημένων στο σύμπαν του *Ραντεβού με τον Ράμα*. Στα τρία βιβλία που κυκλοφόρησαν τελικά ο Κλαρκ είχε απλώς την επίβλεψη, ενώ ο Λι έγραψε το περισσότερο κείμενο με αποτέλεσμα το ύφος τους να είναι εμφανώς διαφορετικό. Έδιναν περισσότερη έμφαση στην ανάπτυξη χαρακτήρων, με πιο στερεότυπους καλούς και κακούς πρωταγωνιστές αντί για τους αφοσιωμένους επαγγελματίες του Κλαρκ.

## Βιβλία της σειράς

**Ραντεβού με τον Ράμα* (1984) / *Rendezvous with Rama* (1972)
**Ραντεβού με τον Ράμα 2* (1990) / *Rama II* (1989)
**Ραντεβού με τον Ράμα 3: Ο Κήπος του Ράμα* / *The Garden of Rama* (1991)
**Ραντεβού με τον Ράμα 4: Η Αποκάλυψη του Ράμα* / *Rama Revealed* (1993)

## Παραπομπές


Κατηγορία:Βρετανικά μυθιστορήματα
Κατηγορία:Μυθιστορήματα επιστημονικής φαντασίας
Πατάτα

Η **πατάτα** (επιστ. ***στρύχνον το κονδυλόρριζον***, *Solanum tuberosum*) γνωστή και ως **γεώμηλο(γη+μήλο)**, είναι φυτό που ανήκει στην οικογένεια των Στρυχνοειδών (Solanaceae). Καλλιεργείται για τους εδώδιμους κονδύλους της, οι οποίοι είναι πλούσιοι σε άμυλο και αποτελούν τροφή μεγάλης θρεπτικής αξίας. 

Είναι φυτό ιθαγενές των υψιπέδων του Μεξικού, του Περού, της Χιλής και της Κολομβίας, περιοχές όπου ζούσαν Ινδιάνοι, Ίνκας, Αζτέκοι. Μεταφέρθηκε από τη Νότιο Αμερική στην Ισπανία από Ισπανούς εξερευνητές και γρήγορα επεκτάθηκε σε ολόκληρη την Ευρώπη. 

Είναι ευρύτατα διαδεδομένη στην Ελλάδα και αποτελεί τμήμα της βασικής διατροφής του πληθυσμού. Στην Ελλάδα σύμφωνα με την ευρέως διαδεδομένη αντίληψη την έφερε ο Ιωάννης Καποδίστριας. Στην αρχή καλλιεργήθηκε σε περιορισμένη κλίμακα, πειραματικά, στην περιοχή της Tίρυνθας. Ωστόσο, άλλες πηγές τοποθετούν χρονικά την καλλιέργεια της πατάτας στον ελλαδικό χώρο πριν την άφιξη του Καποδίστρια στη χώρα. 

Η παραγωγή πατάτας ήταν πολύ σημαντική, ιδιαίτερα στα δύσκολα χρόνια των Παγκοσμίων πολέμων, αφού έθρεψε και κράτησε ζωντανούς πολλούς ανθρώπους. Ευδοκιμεί καλύτερα σε δροσερό, υγρό κλίμα. Η Γερμανία, η Ρωσία και η Πολωνία είναι οι μεγαλύτερες πατατοπαραγωγές χώρες της Ευρώπης.

thumb|Αγρότης μαζεύει πατάτες.

## Θρεπτικά συστατικά
Σύγκριση με άλλα τρόφιμα όπως παρακάτω.

## Παραπομπές


## Βιβλιογραφία
*Δημ. Ζωγράφου «Ιστορία της Ελληνικής Γεωργίας», επανέκδοση Αγροτ. Τραπέζης της Ελλάδος, Αθήνα 1989, τόμος 1, σελ. 285-317.
*Βασίλης Σιακωτός, «Η διάδοση της πατάτας στον ελλαδικό χώρο», Μνημοσύνη, τομ.15 (2001-2002), σελ.315-332......

## Εξωτερικοί σύνδεσμοι

*Καλλιέργεια πατάτας: Οι ποικιλίες, απαιτήσεις σε χώμα, νερό και λίπανση

Κατηγορία:Αμυλούχα λαχανικά
Κατηγορία:Βρώσιµες ρίζες και κόνδυλοι
Κατηγορία:Στρυχνοειδή
Κατηγορία:Τρόφιμα πρώτης ανάγκης
Κατηγορία:Χλωρίδα του Μεξικού
Κατηγορία:Χλωρίδα της Νότιας Αμερικής
Αρίων (μυθολογία)

**Αρίωνας ίππος** ή Αρείωνας (ενίοτε). Μυθικός ίππος (άλογο) με μαύρη ή ξανθή χαίτη που φημίζοταν ως ταχύτερος του ανέμου.

Ο ίππος αυτός είχε το ένα από τα πόδια του ανθρώπινο και ενίοτε φωνή ανθρώπου. Κατά τις μυθολογικές παραδόσεις φέρεται ως γιος του Ποσειδώνα, και της Δήμητρας ή Ερινύας. Η θεά Δήμητρα, λυπημένη από την απώλεια της Περσεφόνης και προσπαθώντας να ξεφύγει από την ερωτική προσέγγιση του Ποσειδώνα, μεταμορφώθηκε σε φοράδα. Ο Ποσειδώνας, καταλαβαίνοντας την μεταμόρφωσή της, πήρε τη μορφή επιβήτορα και κατόρθωσε να ζευγαρώσει μαζί της. Εκτός από τον Αρίωνα, από τούτη την ένωση γεννήθηκε και μία κόρη, πιθανώς η νύμφη Δέσποινα, που αποκαλυπτόταν μόνον στους μυημένους των Ελευσινίων.

Κατ΄ άλλη εκδοχή ο **Αρίων** ήταν γιος του Ζέφυρου και μίας από τις Άρπυιες και ανατράφηκε από τις Νηρηίδες Νύμφες. Ως τόπος γέννησής του θεωρούνταν η Θέλπουσα της Αρκαδίας που απεικονίζεται σε νομίσματα και αγγεία της πόλης αυτής. Σύμφωνα με μια άλλη παράδοση γεννήθηκε στην Αττική, τη στιγμή που ο Ποσειδώνας κτυπούσε το βράχο με την τρίαινά του. 

Τον Αρίωνα ίππο χρησιμοποίησε πρώτος ο Ποσειδώνας τον οποίο αργότερα δώρησε στον μυθικό ήρωα της Αλιάρτου τον Κοπρέα. Ο Κοπρέας με τη σειρά του τον δώρησε στον Ηρακλή που τον χρησιμοποίησε σε ιπποδρομίες στις Παγασές όπου εκεί νίκησε τον Κύκνο. Άλλη εκδοχή αναφέρει ότι ο Αρίωνας ίππος ανήκε στον Αρκάδα Όγκο απ' όπου τον παρέλαβε ο Ηρακλής, όταν πολεμούσε εναντίον των Ηλείων. Τέλος από τον Ηρακλή τον παρέλαβε ο Άδραστος που χάρις στη ταχύτητά του σώθηκε κατά την εκστρατεία των Επτά επί Θήβας φέρνοντάς τον πίσω στην Αθήνα. 

Ο μυθικός *Αρίωνας ίππος* στην ελληνική μυθολογία αποτέλεσε την ιδεατή ανθρώπινη ανάγκη αλλά και την αξία της γρήγορης λήθης επί παντός οδυνηρού συμβάντος, προκειμένου ο άνθρωπος να συνεχίζει να είναι δημιουργικός.
 
## Προτεινόμενη βιβλιογραφία
* *Φαρούπος Νίκος, Ο κόσμος των φανταστικών όντων των αρχαίων Ελλήνων, Κέδρος, (Αθήνα 2005)*

## Εξωτερικοί σύνδεσμοι
* Αρίων στο Timeless Myths 

Κατηγορία:Όντα της ελληνικής μυθολογίας.
Κατηγορία:Μυθολογία της αρχαίας Αρκαδίας
Κατηγορία:Αρχαία Αρκαδία
Κατηγορία:Αρκαδική Αζανία
Κατηγορία:Παιδιά της Δήμητρας
Θεμιστοκλής Διακίδης

Ο **Θεμιστοκλής Διακίδης** (Σύμη, 22 Αυγούστου 1882 - Πάτρα, 8 Μαΐου 1944) ήταν Έλληνας αθλητής του στίβου. Γεννήθηκε και μεγάλωσε στη Σύμη της Δωδεκανήσου. Ήταν αδελφός του λιθογράφου και ευεργέτη της Πάτρας Ιωάννη, ήταν και ο ίδιος λιθογράφος και είχε δικό του λιθογραφείο.

Υπήρξε αθλητής του Παναχαϊκού ΓΣ, τη σημερινή Παναχαϊκή Γ.Ε., ενώ ήταν φυσιολάτρης και ιδιαίτερα ενθουσιώδης φίλαθλος. Έπαιξε και ποδόσφαιρο με την ομάδα της Γ.Ε. Πατρών.

Έκανε πολλές δωρεές στην πόλη, ενώ αναδείχτηκε 2ος ολυμπιονίκης στη μεσολυμπιάδα της Αθήνας το 1906 στο άλμα εις ύψος. Ήταν πολύ τολμηρός και πρωτοπόρος στην εποχή του και ο πρώτος που τόλμησε να εμφανιστεί δημοσίως στην Πάτρα χωρίς καπέλο, σε μια εποχή που επιβάλετο το καπέλο όταν κυκλοφορούσες στους δρόμους. Επίσης ήταν ο πρώτος που φόρεσε στην Πάτρα πουκάμισο με γιακά.

Σκοτώθηκε στις 8 Μαΐου 1944 όταν βρέθηκε τυχαία σε συμπλοκή ανταρτών και Γερμανών στο κέντρο της πόλης.

Το 1950 ο Ιωάννης και Θεμιστοκλής Διακίδης δώρισαν το κτίριο που στεγάζεται έως σήμερα, ισόγειο κτίσμα επί της οδού Κανάρη 58. Προς τιμήν του Διακίδη πήρε την ονομασία *"Διακίδειος Σχολή Λαού"*.

## Πανελλήνιες νίκες
*Στους πανελλήνιους αγώνες του 1901:
::1ος Άλμα εις ύψος 1.575 μ. Πανελλήνιο ρεκόρ
::1ος ασκήσεις σε μονόζυγο

Συμμετείχε επίσης στην ελληνορωμαϊκή πάλη όπου σ τον πρώτο αγώνα νίκησε τον Γρυπιώτη του Πανελληνίου. Στον τρίτο αγώνα παραιτήθηκε. Συμμετείχε επίσης στη Διελκυστίνδα με την ομάδα της ΓΕΠ.

*Στους πανελλήνιους αγώνες του 1904:
::1ος στο Άλμα εις Ύψος με 1.725 μ. (Πανελλήνιο ρεκόρ που διατηρήθηκε για 20 χρόνια)

*Στους πανελλήνιους αγώνες του 1906:
::1ος Άλμα εις ύψος μετά φοράς με άλμα 1.70 μ.
::1ος Άλμα εις ύψος άνευ φοράς με άλμα 1.25 μ.
::1η στη Διελκυστίνδα

*Στους πανελλήνιους αγώνες του 1907 αναδείχτηκε: 
::1ος σε Άλμα εις Ύψος 1.70 μ.
::2ος στο Άλμα εις Ύψος άνευ φοράς 1.35
::3ος στο Αθλητικό Πένταθλο
::1ος στην Πάλη Μέσων Βαρών
::Στο τριπλούν με 12.60 μ. προκρίθηκε για τον τελικό αλλά δεν κατέκτησε μετάλλιο

*Στους πανελλήνιους του 1909 ήρθε :
::1ος στο Άλμα εις Ύψος με άλμα 1.68.

*Στους Πανελλήνιους του 1910 :
::1ος, σε ισοβαθμία μαζί με άλλους δύο, στο Άλμα εις Ύψος μα άλμα 1.62.

## Παραπομπές


## Πηγές
* Κώστας Α. Κοκκοβίκας, *Αχαΐα. Περί αθλητικού παρελθόντος*, έκδοση: Ακτίνα. Επικοινωνία-Προβολή. Μονοπρόσωπη ΕΠΕ, Πάτρα 2004
* Νίκος Ε. Πολίτης, *Ο Πατραϊκός αθλητισμός*, Τόμος Β΄, *Από την εποχή του Τόφαλου ως την ίδρυση της Παναχαϊκής*, Αχαϊκές εκδόσεις, Πάτρα 1997. ISBN 960716492X
* Νίκος Ε. Πολίτης, *Ο Πατραϊκός αθλητισμός*, Τόμος Α΄, *Η πρώτη δεκαετία 1891-1900*, Αχαϊκές εκδόσεις, Πάτρα 1994. ISBN 9607164911
* Νίκος Ε. Πολίτης, *Το καρναβάλι της Πάτρας*, Αχαϊκές εκδόσεις, Πάτρα 1987

Κατηγορία:Έλληνες αθλητές του άλματος εις ύψος
Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Αθλητές στίβου της Παναχαϊκής
Κατηγορία:Παλαιστές της Παναχαϊκής
Κατηγορία:Αθλητές γυμναστικής της Παναχαϊκής
Κατηγορία:Λιθογράφοι
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1906
Κατηγορία:Κάτοχοι μεταλλίων του Πανελλήνιου Πρωταθλήματος Στίβου